Kun vastuu perheen taloudesta on sinulla ja kumppanillasi, on pariturva hyvä vaihtoehto. Pariturva on kahden henkilön yhteinen henkivakuutus, jossa molemmilla vakuutetuilla on omat edunsaajansa. Yleensä pariturva-henkivakuutus on hinnaltaan yksittäin otettuja turvia edullisempi. Pariturva-vakuutuksessa vakuutuskorvaus maksetaan kuolleen henkilön edunsaajille. Mikäli molemmat vakuutetut kuolevat samanaikaisesti, vakuutusmäärä maksetaan puoliksi kummankin edunsaajille.